# William Gao

William Gao (xinès: 高鑫) (South Croydon, 20 de febrer de 2003), conegut simplement com a Will Gao o Will Hardy, és un actor, model i cantant anglès sinodescendent destacat pel seu paper de Tao Xu a la sèrie de televisió de Netflix Heartstopper.

## Biografia

Gao va néixer a Croydon el 2003 i és fill de Liping Hardy Gao i germà d'Olivia Hardy. Concretament, la seva mare (xinesa) va mudar-se a Anglaterra quan tenia 20 anys. Va viure la infantesa a Croydon mateix i va cursar els estudis a la Trinity School. El maig del 2019, va ser admès al National Youth Theatre, juntament amb el seu company d'escola Haig Lucas.
El mateix any, ell i la seva germana Olivia van encetar el grup musical Wasia Project, al qual més tard s'unirien Luca Wade com a bateria i Tom Pacitti com a baixista. Fins ara, han llançat quatre senzills plegats i a maig de 2022 havien reunit més de 15 000 oients mensuals a la plataforma de Spotify. El mateix mes, van publicar el seu EP de debut, How Can I Pretend?.
El setembre del 2021, com a part d'una col·laboració que havia pactat el National Youth Theatre, va modelar durant la London Fashion Week, com també ho van fer Jez Davess-Humphrey, Felix Kai i Nay Murphy, entre d'altres.
Més endavant, el gener de 2022, va audicionar juntament amb 10 000 altres aspirants per a la sèrie de televisió basada en el còmic de Heartstopper d'Alice Oseman, i en passar quatre rondes amb succés, va començar a assajar-la el març. Va haver de compaginar el món acadèmic i el laboral, i havent acabat d'estudiar els A Levels, el curs que ve pretén dedicar-lo al segon àmbit enterament. Era la primera experiència en el món de l'actuació per a Gao, aleshores de 18 anys. Finalment, l'abril de 2022 la sèrie va ser publicada a Netflix i això va afavorir la popularitat de Gao arreu del món.
D'altra banda, sap xinès, toca el piano, és cristià i actualment resideix a Londres.

## Filmografia

| Any | Títol | Paper | Notes |
| 2022 | Heartstopper | Tao Xu | Secundari; 8 episodis |

## Teatre

| Any | Títol | Paper | Notes |
| 2016 | Somni d'una nit d'estiu | Cobweb | Directora Lynne Hockney a la Glyndebourne Opera |
| 2016 | Shakespeare 400 | Puck | Director Simon Callow al Royal Festival Hall |
| 2022 | The Trials | Xander | Directora Natalie Abrahami a la Donmar Warehouse |

## Referències

* 1 2 3 «Who is William Gao? Wiki, Biography, Age, Height, Partner, Parents, Ethnicity, Net Worth & More» (en anglès). News Unzip, 27-04-2022. [Consulta: 6 maig 2022].
* ↑ Palmer, Hayley. «William Gao on Heartstopper, Fusion Music, and Newfound Fame» (en anglès). Mixed Asian Media, 07-05-2022. [Consulta: 14 juliol 2022].
* ↑ «Trinity Boys Choir enjoy busy festive season» (en anglès). Trinity School, 10-01-2020. [Consulta: 6 maig 2022].
* 1 2 3 Baiden, Gideon. «William Gao (Tao Xu Actor): Who played Tao Xu in Heartstopper?» (en anglès). ABTC, 24-04-2022. [Consulta: 6 maig 2022].
* ↑ «Two Trinity students selected for National Youth Theatre» (en anglès). Trinity School, 09-05-2019. [Consulta: 6 maig 2022].
* ↑ «Wasia Project». Spotify. [Consulta: 6 maig 2022].
* ↑ Dodson, P. Claire. «Netflix's “Heartstopper" Cast: Meet the Characters and Who Plays Charlie, Nick, and More» (en anglès). Teen Vogue, 22-04-2022. [Consulta: 14 juliol 2022].
* 1 2 «CV» (en anglès). Curtis Brown. [Consulta: 6 maig 2022].
* ↑ Cristi, A.A. «Photos: National Youth Theatre Partners with Designer S.S. Daley for Fashion Week Debut» (en anglès). BroadwayWorld, 21-09-2021. [Consulta: 6 maig 2022].
* ↑ «Trinity sixth-former lands role in Netflix’s latest teen series» (en anglès), 16-06-2021. [Consulta: 6 maig 2022].
* ↑ O'Connor, Tara. «Netflix drama Heartstopper to feature Croydon teenager» (en anglès). My London, 22-06-2021. [Consulta: 6 maig 2022].
* ↑ Millward, Tom. «Heartstopper's Joe Locke and William Gao among the cast of The Trials at Donmar Warehouse» (en anglès). WhatsOnStage, 29-06-2022. [Consulta: 14 juliol 2022].

## Enllaços externs

* Biografia al wiki d'Alice Oseman